OpenLLM-France/wikimedia huggingface dataset:
# Institut Mines-Télécom Business School

Institut Mines-Télécom Business School és una escola de negocis europea amb seus a París i Évry. Fundada l'any 1979. IMT BS se situa entre les escoles de negocis més ben valorades del món: el 2019 va ocupar la 75e posició a la llista de les millors escoles de negocis europees publicada pel Financial Times. IMT BS imparteix també un programa de doctorat i diferents programes de màster d'administració especialitzats en màrqueting, finances, emprenedoria i altres disciplines. Els programes de l'escola compten amb una triple acreditació, a càrrec dels organismes AMBA, CGE i AACSB. Per l'escola hi han passat més de 7.500 estudiants que després han ocupat llocs de responsabilitat en el món dels negocis i la política.

## Referències

* ↑ (anglès)European Business School Rankings 2019 Arxivat 2020-03-28 a Wayback Machine.
* ↑ (francès)IMT Business School : classement, prix, admission

## Enllaços externs

* Institut Mines-Télécom Business School - Lloc web oficial
# Torre de la Badia de Saint Paul

La Torre de la Badia de Sant Paul és una fortificació de l'illa de Malta que vigila tota la Badia de San Pawl il-Baħar, construïda el 1610. Es tracta d'una de les Torres Wignacourt perquè va ser promoguda pel Gran Mestre de l'Orde de Sant Joan de Jerusalem Alof de Wignacourt, que fins i tot va posar diners de la seva fortuna personal per tal que es fes la torre.
Es tracta de les torres precursores a les Torres Lascaris i a les Torres de Redín.
# El rancho del pinar

El rancho del pinar és un western romàntic estatunidenc en castellà de 1939 dirigit per Richard Harlan i protagonitzada per Tito Guízar.

## Argument

Un agent dels serveis secrets mexicà es fa passar per un vaquer i és contractat per la propietària del ranxo. El lladre, que corteja la propietària del ranxo, és detingut quan l'agent demostra que estava robant els seus propis bons de la caixa forta d'un banquer.

## Repartiment

* Tito Guízar com Alberto Galindo
* Tana com Maria Luisa Pineda
* Martí Garralaga com Adobe
* Paul Ellis com Eduardo Pineda
* Pilar Arcos com Rosa Pineda
* José Luis Tortosa com Señor Vazquez
* Carlos Montalbán com José

## Referències

* ↑ «El rancho del pinar». cine.com. [Consulta: 29 març 2024].
# Kàmixevka (Bélgorod)

* Per a altres significats, vegeu «Kàmixevka».
Kàmixevka - Камышевка (rus) - és un poble de l'óblast de Bélgorod, a Rússia. El 2010 tenia 45 habitants. Pertany al districte (raion) de Prókhorovka.

## Referències

* ↑ «Схема территориального планирования Белгородской области». Федеральная государственная информационная система территориального планирования (ФГИС ТП).
* ↑ «Avdeyevka» (en anglès). GeoNames. Arxivat de l'original el 2022-02-04. [Consulta: 4 febrer 2022].
* ↑ Бобов А. Начало заселения района / А. Бобов //Истоки. – 2001. – 10 янв.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 4 febrer 2022].
# Kirchberg (Berna)

Kirchberg és un municipi del cantó de Berna (Suïssa), situat al districte de Burgdorf.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Hippopotamyrus macrops

Hippopotamyrus macrops és un peix africà del gènere Hippopotamyrus en la família Mormyridae, endèmic a diverses conques hidrogràfiques d'Àfrica, com els rius Pool Malebo, Luvua, i al sector baix i mig del Congo. És nativa de la República Democràtica del Congo i Camerun0.

## Morfologia

En funció de la seva morfologia, pot agrupar-se dins dels denominats «lluços del riu Nil» juntament amb el Brienomyrus, Mormyrops, Marcusenius, Petrocephalus i Pollimyrus.
Posseeix petites barbes i es caracteritza per posseir un cap allargat que pot arribar a mesurar el doble del seu alt. Manquen de l'extensió de l'aparell bucal dels peixos elefant. Pot atènyer una grandària aproximada de 190 mm.

## Estat de conservació

Respecte a l'estat de conservació es pot indicar que d'acord amb la UICN aquesta espècie es pot catalogar en la categoria de «risc mínim (LC o LR/lc)».

## Referències

* 1 2 Hippopotamyrus macrops.Llista Vermella de la UICN
* ↑ Gosse, 1984, p. 63-122.
* ↑ Hippopotamyrus macrops, en Fishbase
* ↑ Taverne, 1971, p. 1-143.
* ↑ Günter, 1866.
* ↑ Poll, 1945, p. 36-77.

## Bibliografia

* Gosse, J.P.. Mormyridae (en anglès). Thys van den Audenaerde (eds.), 1984.
* Günther, Albert. Catalogue of the Fishes in the British Museum (en anglès). The Trustees, 1866.
* Poll, M. Descriptions de Mormyridae et de Characidae nouveaux du Congo belge avec une étude du genre Stomatorhinus et des genres de Characidae nains africains (en francès). Revue de Zoologie et de Botanique Africaines, 1945.
* Taverne, Louis. Ostéologie des genres Marcusenius Gill, Hippopotamyrus Pappenheim, Cyphomyrus Myers, Pollimyrus Taverne et Brienomyrus Taverne (Pisces, Mormyriformes) (en francès). 188, 1971. issn 0378-0953
# Islam Slimani

Islam Slimani(nascut el 18 de juny de 1988) és un futbolista professional algerià que juga com a davanter al Leicester City i l'equip nacional d'Algèria.

## Referències

* ↑ «Premier League clubs publish retained lists». Premier League, 09-06-2017.
* ↑ «Islam Slimani signs for Leicester City». Leicester City F.C..
* ↑ «Islam Slimani to Leicester City: Premier League champions confirm club-record £28m signing from Sporting Lisbon». The Independent, 31-08-2016.
* ↑ «Amical : l'Algérie s'impose difficilement contre le Bénin» (en francès). L'Équipe, 09-09-2019.

## Enllaços externs

* Islam Slimani, Fitxa a Soccerway
# Titulcia

Titulcia és un municipi de la Comunitat Autònoma de Madrid. Està situat entre els municipis de Ciempozuelos, Chinchón, Morata de Tajuña, Villaconejos, i Aranjuez.
És una població d'origen almenys protohistòric, si s'ha de jutjar per algunes troballes arqueològiques, i se situa prop de la confluència dels rius Jarama i Tajuña. El nom actual del poble és modern; es remunta a un decret de Ferran VII d'Espanya el 1814 que va donar crèdit a la creença general que aquí se situava la Titulcia citada als itineraris romans. El seu nom tradicional, des dels temps de la repoblació cristiana al segle xii, fins al començament del segle xix, va ser «Bayona de Tajuña».

## Enllaços externs

* Fòrum de Titulcia.
* Web oficial de la Cueva de la Luna. Arxivat 2010-04-29 a Wayback Machine.
# El Gornés

El Gornés és una masia desapareguda de la Cellera de Ter (Selva) que estava inclosa a l'Inventari del Patrimoni Arquitectònic de Catalunya.

## Descripció

Edifici de planta irregular, aïllat, de dues plantes i cobert amb doble vessant a façana. Està format per dos sectors, un d'afegit a l'altre, a més dels pallers situats a la part posterior. A tocar la façana principal, al costat sud, hi ha una ampliació de l'edifici original.
Actualment, la masia està en avançat estat d'enrunament i abandonada fins al punt que es fa difícil l'accés a les proximitats d’aquesta.
La façana principal està formada per un gran portal adovellat de pedra sorrenca en forma d'arc de mig punt. Sobre d'ell hi ha una finestra rectangular motllurada amb una llinda monolítica. Els ràfecs són simples.
El costat de llevant conté diverses finestres emmarcades de pedra amb llindes monolítiques.
L'any 2015 el Gornés va ser adquirit per un nou propietari amb la intenció de restaurar l'edifici i fer-lo habitable de nou, la seva estructura original va ser modificada amb la inclusió de noves obertures i l'addició de pedres nobles de creació moderna. Les obres es van acabar el 2020.

## Història

El Plantadís és la part més alta del terme i fou molt important durant l'època medieval. Actualment ha perdut pràcticament tota la seva població i les seves cases són abandonades o enrunades. Avui és un lloc privilegiat per gaudir de la natura amb algunes fonts interessants (Font del Bassi) i algun mas conservat per l'Agrupament Escolta (Can Torra).
És una masia antiga que havia rebut els noms de Gaià, Domènec i Gasull, i està situada al bell mig del Plantadís, en un vessant de la muntanya des d'on hi ha un gran domini visual.
El Gornés fou una de les masies més importants de la zona del Plantadís i la casa pairal d'un dels bandolers de la banda d'en “Felip”, un grup de trabucaires carlistes famós pel segrest de dos grans terratinents de la Cellera el 1842.
Els masos de la zona del Plantadís es va despoblar durant els anys seixanta, quan la difusió del gas butà va arraconar la indústria, artesanal i forestal, del carboneig. Actualment la masia està en molt mal estat de tal manera que l'accés n'és impossible sense un estassabarders, com que els esbarzers han ocupat tot l'espai de l'entorn. El sostre cau de mica en mica i el procés d'enrunament avança ràpidament.

## Referències

* 1 2 3 4 5 6 7 8 «El Gornés». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 23 setembre 2017].
# Kàmskoie Ústie

Kàmskoie Ústie - Камское Устье (rus) és un possiólok de la República del Tatarstan, a Rússia a la confluència del Volga i del Kama.
# Kirchberg (Sankt Gallen)

Kirchberg és un municipi del cantó de Sankt Gallen (Suïssa), situat al districte de Toggenburg.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Hippopotamyrus grahami

Hippopotamyrus grahami és una espècie de peix africà del gènere Hippopotamyrus en la família Mormyridae, endèmic en diverses conques hidrogràfiques d'Àfrica, com els llacs Victòria i Kyoga (junt amb els seus sus rius alimentadors), el riu Nil i varis dels seus afluentes. És nativa de Kènya, Ruanda, Tanzània i Uganda.

## Morfologia

En funció de la seva morfologia, pot agrupar-se dins dels denominats «lluços del riu Nil» juntament amb el Brienomyrus, Mormyrops, Marcusenius, Petrocephalus y Pollimyrus.
Posseeix petites barbes i es caracteritza per posseir un cap allargat que pot arribar a mesurar el doble del seu alt. Manquen de l'extensió de l'aparell bucal dels peixos elefant.
Pot aconseguir una grandària aproximada de 250 mm.

## Estat de conservació

Respecte a l'estat de conservació es pot indicar que d'acord amb la UICN aquesta espècie es pot catalogar en la categoria de «risc mínim (LC o LR/lc)».

## Referències

* 1 2 Hippopotamyrus grahami.Llista Vermella de la UICN
* ↑ Gosse, 1984, p. 63-122.
* ↑ Hippopotamyrus grahami, en Fishbase
* ↑ Norman, 1928, p. 104-106.
* ↑ Taverne, 1971, p. 1-143.
* ↑ Günter, 1866.
* ↑ Poll, 1945, p. 36-77.

## Bibliografia

* Gosse, J.P.. Mormyridae (en anglès). Thys van den Audenaerde (eds.), 1984.
* Günther, Albert. Catalogue of the Fishes in the British Museum (en anglès). The Trustees, 1866.
* Norman, J.R.. Two new fishes from Lake Victoria (en anglès). Annals and Magazine of Natural History (Series 10), 1928.
* Poll, M. Descriptions de Mormyridae et de Characidae nouveaux du Congo belge avec une étude du genre Stomatorhinus et des genres de Characidae nains africains (en francès). Revue de Zoologie et de Botanique Africaines, 1945.
* Taverne, Louis. Ostéologie des genres Marcusenius Gill, Hippopotamyrus Pappenheim, Cyphomyrus Myers, Pollimyrus Taverne et Brienomyrus Taverne (Pisces, Mormyriformes) (en francès). 188, 1971. issn 0378-0953
# Neoperla tuberculata

Neoperla tuberculata és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a la Xina.

## Referències

* ↑ Needham, 1905. Proc.Biol.Soc.Wash. 18:108.
* ↑ uBio (anglès)
* ↑ Wu, C.F., 1937. Bull. Pek. Soc. Nat. Hist. 12:160.
* 1 2 Catalogue of Life (anglès)
* 1 2 Plecoptera Species File (Version 1.1/4.0) (anglès)
* ↑ Global Species Arxivat 2016-03-04 a Wayback Machine. (anglès)

## Bibliografia

* Claassen, 1940. Mem. Cornell agric. Exp. Sta. 232:167.
* Illies, 1966. Das Tierreich 82:279.

## Enllaços externs

* Encyclopedia of Life (anglès)
* BioLib (anglès)
* Perlidae Species Listing Arxivat 2011-01-16 a Wayback Machine. (anglès)
# Illes Tiwi

Les illes Tiwi constitueixen un arxipèlag situat al nord d'Austràlia, proper a la costa, i llar del poble tiwi.

## Geografia

L'arxipèlag de les Tiwi comprèn dues illes majors i uns quants illots. Està situat a uns 25 km al nord de la costa d'Austràlia i a uns 60 de Darwin, capital del Territori del Nord, al qual pertanyen les illes. Les dues illes: l'illa de Melville (Yermalner, en idioma tiwi) i l'illa de Bathurst estan separades per un canal de mar molt estret que en alguns llocs no supera el mig quilòmetre d'amplada. Respectivament ocupen el segon i el cinquè lloc de les illes més grans d'Austràlia. Conjuntament abasten una superfície de 8.320 km$^2$.
A l'oest de l'arxipèlag s'obre el mar de Timor i, a l'est, el d'Arafura.

## Població

La població de les illes ronda les 2.500 persones, de les quals més d'un 90% pertany a l'ètnia aborigen tiwi. Des de 1977, compten amb un Consell de la terra tiwi que els forneix d'una certa autonomia.

## Clima

El clima de les illes és tropical monsònic. Hi ha un índex de precipitació molt gran, de fins a 2.000 mm, que influeix en la vegetació de boscos d'eucaliptus, boscos humits i manglars. Això es tradueix en una biodiversitat remarcable i la presència d'espècies singulars.

## Enllaços externs

* Seu del govern local de les illes. Arxivat 2020-01-10 a Wayback Machine. (anglès)
# Titus (personatge bíblic)

Titus o Tet (mort després del 69) fou un company i deixeble de Pau de Tars i bisbe de Gortina (Creta). És venerat com a sant per les diverses confessions cristianes.

## Hagiografia

D'origen grec pagà, va convertir-se al cristianisme, probablement per obra de Pau de Tars, a qui aquest qualificava de «veritable fill en la fe comuna» (Epístola a Titus, 1,4). No és esmentat als Fets dels apòstols, però a partir de referències a les epístoles es pot pensar que acompanyà Pau en els seus viatges. Cap a l'any 50 acompanyà Bernabé apòstol i Pau al concili de Jerusalem per discutir amb els apòstols la llibertat d'adhesió a les lleis judaiques dels nous conversos d'origen pagà (Carta als Gàlates, 2, 9).
Per l'Epístola a Titus escrita per Pau cap al 63, sabem que Titus era el cap de la comunitat cristiana de Creta. Anà a l'Epir, Nicòpolis i a Dalmàcia.

## Veneració

És celebrat a tota la cristiandat. A Orient, se'n fa la festivitat el 25 d'agost; els catòlics la feien el 4 de gener, però Pius IX va traslladar la festa al 6 de febrer. El 1969, es va passar la festa al 26 de gener, juntament amb la de Timoteu d'Efes. Enterrat a Gortina, el seu crani va ser dut a Venècia arran de la invasió musulmana de 823; es venera a la Basílica de Sant Marc.

### Devoció a Catalunya

Diu Joan Amades que a Catalunya, Titus era patró dels menuts i desnerits. Era tan petit que vivia sota una cadira, resultant l'espai que n'hi havia entre les quatre potes prou gran per a ell, com indicava la dita:
| « | Valga'm sant Aleix sota l'escala / i sant Tet sota la cadira. | » |
Era invocat per menuts i desnerits perquè els protegís de les burles de l'altra gent. Probablement, aquesta advocació prové de l'assimilació de Titus o Tet al sufix emprat per als diminutius.

## Notes

* ↑ J. Amades. Costumari català. Barcelona: Salvat, 1950. v. 1, p. 399.
* ↑ Epístola a Titus, 3,12
* ↑ Segona epístola a Timoteu, 4,10
* ↑ J. Amades. Costumari català. Barcelona: Salvat, 1950. v. 1, p. 398-399.

## Enllaços externs

* Biografia a www.laparola.net
# Kàmkino

Kàmkino (en rus: Камкино) és un poble de l'óblast de Nijni Nóvgorod, a Rússia, segons el cens del 2010 tenia 617 habitants, és la seu administrativa del districte homònim.

## Referències

* ↑ «Населённые пункты Гагинского района».
# Keinan Davis

Keinan Vincent Joseph Davis (13 de febrer de 1998) és un futbolista professional anglès que juga com a davanter per l'Udinese Calcio.

## Referències

* 1 2 «Keinan Davis: Overview». Premier League. [Consulta: 17 agost 2019].

## Enllaços externs

* Dades estadístiques sobre Keinan Davis a soccerbase.com
* Fitxa de Keinan Davis al web de The Football Association
# Harry Andersson

Harry Andersson (Norrköpings Hedvig Parish, 7 de març de 1913 - Norrköping, 6 de juny de 1996) fou un futbolista suec de la dècada de 1930.
Fou internacional amb la selecció sueca amb la qual participà en la Copa del Món de Futbol de 1938.
Pel que fa a clubs, defensà els colors de IK Sleipner.

## Referències

* ↑ «Sweden». fifa.com. FIFA. Arxivat de l'original el 18 d’octubre 2007. [Consulta: 4 agost 2010].
* ↑ «Sweden - Cuba». fifa.com. FIFA. Arxivat de l'original el 22 de maig 2012. [Consulta: 4 agost 2010].
* ↑ Harry Andersson a National-Football-Teams.com (anglès)
* ↑ «Allsvenska skyttekungar & publiksnitt 1925-» (en swedish). svenskfotboll.se. Swedish Football Association. [Consulta: 4 agost 2010].
# Neoperla uniformis

Neoperla uniformis és una espècie d'insecte plecòpter pertanyent a la família dels pèrlids.

## Descripció

* La femella adulta és groguenca (incloent-hi les antenes i els palps) amb el pronot marró groguenc (tot i que una mica més fosc als costats), l'abdomen clar i les ales de color gris clar amb la nervadura groc clar.
* El cos fa una llargària total de 13 mm i les ales anteriors entre 17 i 18.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Taiwan.

## Referències

* ↑ Needham, 1905. Proc.Biol.Soc.Wash. 18:108.
* ↑ uBio (anglès)
* 1 2 3 Banks, N., 1937. Perlidae, in Neuropteroid insects from Formosa. Phil. J. Sci. 26: 267-275. «insects.tamu.edu».
* ↑ Catalogue of Life (anglès)
* ↑ Plecoptera Species File (Version 1.1/4.0) (anglès)
* ↑ Catalogue of Life in Taiwan (anglès)

## Bibliografia

* Illies, 1966. Das Tierreich 82:492.
* Sivec i P. Zwick, 1987. Beitr. Entomol. 37(2):396.

## Enllaços externs

* Encyclopedia of Life (anglès)
* BioLib (anglès)
* Trends in Research in Ephemeroptera and Plecoptera (anglès)
# Isoperla albanica

Isoperla albanica és una espècie d'insecte plecòpter pertanyent a la família dels perlòdids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Europa: Albània, Txèquia, Eslovàquia, Alemanya i els territoris de l'antiga Iugoslàvia.

## Referències

* ↑ Banks, 1906. Ent. News 17:175. «Enllaç».
* ↑ uBio (anglès)
* ↑ Aubert, 1964. Ann. nat.-hist. Mus. Wien 67:296.
* 1 2 Catalogue of Life (anglès)
* ↑ uBio (anglès)
* 1 2 Plecoptera Species File (Version 1.1/4.0) (anglès)
* ↑ Barcoding Fauna Bavarica (alemany)
* ↑ GBIF (anglès)
* ↑ Global Species Arxivat 2016-03-03 a Wayback Machine. (anglès)
* ↑ Dávid Murányi. Balkanian species of the genus Isoperla (Banks, 1906) (Plecoptera: Perlodidae). Zootaxa 3049: 1–46 (2011). «PDF».

## Bibliografia

* Illies, 1966. Das Tierreich 82:393.
* Zwick, P., 1973. Das Tierreich 94:241.

## Enllaços externs

* BioLib (anglès)
* PESI (anglès)
* Perlodidae Species Listing (anglès)
# Bons homes

«Bons homes» té aquests significats:
* Nom popular dels monjos de l'Orde de Grandmont, als segles XI-XVIII.
* Nom genèric als càtars, seguidors del catarisme, als segles XII-XIV.
* Membres de l'orde mendicant dels Germans de la Penitència de Jesucrist, del segle xiii.
* Bons Homes d'Anglaterra diverses comunitats de canonges regulars augustinians, desaparegudes al segle xvi.
* Bons Homes de Vilar, nom popular dels Canonges Seculars de Sant Joan Evangelista, orde de canonges portuguès fundat entre els s. XV-XIX.
* Bonshommes: nom donat a França als frares de l'Orde dels Mínims, des del segle xv.
# Thoopterus

Thoopterus és un gènere de ratpenats de la família dels pteropòdids. Les espècies d'aquest gènere són endèmiques d'Indonèsia i s'alimenten principalment de fruits.
Se sap que existeix almenys una espècie d'aquest grup que encara no ha estat descrita. Aquestes són les espècies conegudes:
* T. nigrescens (moltes illes d'Indonèsia, incloent-hi Sulawesi i Morotai)
* T. suhaniahae
* Una tercera espècie no descrita (Mangole)

## Referències

* ↑ Ruedas, L.; Kingston, T.; Helgen, K.; Sinaga, J. Thoopterus nigrescens. UICN 2008. Llista Vermella d'espècies amenaçades de la UICN, edició 2008, consultada el 4 gener 2009.
Espècies vivents de megaquiròpters :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Subfamília Nyctimeninae :
Subfamília Cynopterinae :
Subfamília Harpyionycterinae :
Subfamília Macroglossusinae :
Subfamília Pteropodinae :
Subfamília Rousettinae :
Subfamília Epomophorinae :
# El Graell

«El Graell» té aquests significats:
* El Graell (Alpens), masia d'Osona
* El Graell (Odèn), masia del Solsonès
* El Graell (Vic), masia d'Osona
* El Graell de Pujals, muntanya del Berguedà
# Károly Csapó

Károly Csapó (Agyagosszergeny, 23 de febrer de 1952) és un futbolista hongarès retirat de la dècada de 1970.

## Trajectòria esportiva

Entre 1974 i 1982 va jugar al FC Tatabánya hongarès. A continuació deixà Hongria per jugar al Toulouse FC i al Grenoble francesos. Amb la selecció hongaresa jugà la Copa del Món de futbol de l'Argentina de 1978, en el qual marcà un gol.

## Referències

* ↑ «Perfil footballdatabase». footballdatabase. [Consulta: 21 abril 2016].
* ↑ «Perfil fifa». fifa. Arxivat de l'original el 4 d’agost 2015. [Consulta: 21 abril 2016].
* ↑ «Perfil englandfc». englandfc. [Consulta: 21 abril 2016].
* ↑ «Perfil sport-dienst». sport-dienst. [Consulta: 21 abril 2016].
# Municipi de Boden

Boden (en suec: Boden kommun) és un municipi del Comtat de Norrbotten, al nord de Suècia. El seu centre administratiu està situat a Boden.

## Localitats

Hi ha 6 localitats (o àrees urbanes) al Municipi de Boden:
| # | Localitat | Població |
| 1 | Boden | 18,680 |
| 2 | Sävast | 3,121 |
| 3 | Harads | 558 |
| 4 | Unbyn | 481 |
| 5 | Vittjärv | 429 |
| 6 | Bodträskfors | 205 |
El centre administratiu és en negreta

## Agermanaments

El Municipi de Boden manté una relació d'agermanament amb les següents localitats:
* Alta, Noruega
* Oulu, Finlàndia (des del 1948)
* Apatity, Rússia
Tots elles estan situades al nord, només Oulu es troba en una latitud més meridional que Boden.

## Fills il·lustres

* Peter Englund, escriptor, historiador (desè membre de l'Acadèmia Sueca)
* Berit Granquist, esgrimidor
* Eyvind Johnson, escriptor (premiat amb el Premi Nobel de Literatura el 1974)
* Niclas Wallin, jugador d'hoquei sobre gel
* Tobias "Tejbz" Öjerfalk, personalitat en línia

## Referències

* ↑ Estadístiques de Suècia del 31 de desembre del 2005
* ↑ «Ystävyyskaupungit (Twin Cities)» (en finès). Oulun kaupunki (Ciutat d'Oulu). Arxivat de l'original el 2017-07-10. [Consulta: 27 juliol 2013].

## Enllaços externs

* Boden Municipality - Lloc web oficial (suec)
* ExperienceBoden.nu Arxivat 2017-09-20 a Wayback Machine. - Lloc web turístic oficial (anglès)
# Jabria Bhil

Jabria Bhil fou un estat tributari protegit de l'Índia, del tipus thakurat garantit del grup de thakurats dels Girasia a l'agència de Bhopal. Quan els britànics van establir la seguretat a Malwa després del 1818, Rajan Kham germà del notable cap pindari Chitu, va rebre una pensió que més tard li fou bescanviada per una assignació de terres a Sujawalpur, de manera vitalícia; es tractava d'un jagir de tres pobles (Piplianagar, Kajuri i Jabria Bhil, i un istimrari (terres assignades a perpetuïtat) a Dugria i Jabri, amb una renda anual de 50 lliures. A la mort de Rajan Khan, en consideració a la seva bona conducta els darrers anys de la seva vida, el jagir fou concedit perpetua i hereditàriament als seus fills, repartit en cinc trossos. Raja Bakhsh va rebre Jabria Bhil i Jabri i ho va conservar fins a la seva mort el 1874; el va succeir el seu fill Jamal Bakhsh que pagava un tribut de 25 lliures anuals a Gwalior. L'estat va existir fins al 1948.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.